Golul lui Dennis Man a venit ca o gură de aer proaspăt. Cu doar câteva luni înainte de Euro 2024, internaționalii români care evoluează în campionatele străine nu o duc prea bine la echipele de club. Fie că joacă prea puțin, sau deloc, acest lucru este îngrijorător pentru Edward Iordănescu.
Vineri seară, Dennis Man a adus o veste bună pentru suporterii naționalei. Fostul atacant al celor de la FCSB trece prin cea mai bună perioadă a carierei, iar asta e vede în cifrele și evoluțiile sale la Parma. De altfel, Giovanni Becali a anunțat zilele trecute că există interes pentru român din partea mai multor echipe.
Românul a avut în această seară încă o evoluție apreciată în tricoul Parmei. Mai mult de atât, Man s-a dovedit a fi decisiv în partida cu Brescia, derby pentru promovarea în Serie A. Internaționalul a marcat pentru echipa sa, iar la final s-a bucurat alături de colegi, de o victorie importantă.
Parma a primit vizita Bresciei în runda cu numărul 29 din Serie B. Jocul nu a început deloc bine pentru galben-albaștrii. Brescia a deschis scorul în minutul 16. Lucurile au început să se precipite pentru Parma, când Benedyczak a ratat o lovitură de pedeapsă, în minutul 41.
Însă, Dennis Man a ieșit la rampă și a calmat spiritele în minutul 52, când a reușit să marcheze pentru Parma. Românul a profitat de o minge pierdută în careul advers și l-a executat pe portarul Bresciei. Pentru ca în minutul 89, Del Prato să aducă victoria cu reușita sa.
Pentru arădean a fost cel de-al 13-lea gol din actuala stagiune, în 27 de partide. În urma acestui rezultat, Parma-Brescia 2-1, gazdele își mențin poziția de lideri în Serie B. Parma se află la o distanță confortabilă de locul secund, 9 puncte în fața celor de la Cremonese .
Nu a fost singurul motiv de sărbătoare pentru internaționalul român. Fotbalistul nașionalei, Dennis Man, a fost premiat la începutul jocului pe Ennio Tardini, în fața suporterilor, pentru meciul 100, în tricoul Parmei.
Acesta a ajuns la borna 100 în etapa trecută, la meciul din deplasare împotriva celor de la Ternana. Însă oficialii clubului au ales să-l premieze pe român în fața propriilor suporterilor. S-a dovedit a fi o mișcare inspirată, având în vedere evoluția acestuia.
Dennis Man a ajuns la Parma în 2021, fiind obiectul unui transfer de răsunet, din punct de vedere financiar. FCSB-ul a primit la acea dată 11 milioane pentru fotbalistul arădean. În actualul sezon, Man se poate lăuda și cu cinci pase decisive pentru echipa italiană. Altfel, în urmă cu câteva zile, Gigi Becali declara că nu-l vede titular pe Dennis Man la Euro 2024.